ai4bharat/Pralekha huggingface dataset:
اسٹیل کی وزارت
فولاد کے مرکزی وزیر نے اس امر کو اجاگر کیا کہ مختلف اسکیموں اور گتی شکتی ماسٹر پلان کی بدولت اسٹیل کی کھپت مسلسل برھتی رہے گی، سیکنڈری اسٹیل سیکٹر کی ترقی کے لیے مشن تیار کیا جا رہا ہے
نئی دہلی، 26 فروری 2022:
فولاد کی وزارت نے اوڈیشہ میں واقع فولاد کمپنیوں کے ساتھ بات چیت پر مبنی ایک سیشن کا اہتمام کیا۔ فولاد کے مرکزی وزیر جناب رام چندر پرساد سنگھ نے میٹنگ کی صدارت کی، جس میں اوڈیشہ میں واقع فولاد کمپنیوں کے افسران نے حصہ لیا۔ ان کمپنیوں کے نمائندوں نے فولاد کی صنعت کی پریشانیوں کو سامنے رکھا ، جن میں صنعت کے لیے خصوصاً مالی، لاجسٹکس اور ماحولیات سے متعلق بہتر ماحول کو یقینی بنانا اور اس شعبہ کی چھوٹی صنعتوں کے لیے ضروری امداد فراہم کرانا شامل تھا۔
سیشن کے دوران وزیر موصوف نے ترقی کی سمت میں غیر معمولی پیش رفت کے لیے سرکار کے ساتھ ساتھ اوڈیشہ کے عوام کی بھی ستائش کی۔ عالمی ہنرمندی مرکز، بھونیشور جیسے اداروں کے ذریعہ حکومت اوڈیشہ نے ہنرمندی ترقیات پر توجہ مرکوز کی ہے جو کہ حقیقت میں وقت کا اہم تقاضہ ہے۔ وزیر موصوف نے یہ بھی کہا کہ گتی شکتی ماسٹر پلان جیسے حکومت کے مختلف پروگراموں اور اسکیموں کی بدولت فولاد کی کھپت میں مسلسل اضافہ ہوتا رہے گا جس میں سیکنڈری اسٹیل سیکٹر کا تعاون کافی زیادہ ہوگا۔ انہوں نے کہا کہ سیکنڈری اسٹیل سیکٹر کو ترقی دینے کے لیے فی الحال ایک مشن تیار کیا جا رہا ہے۔
وزارت کے افسران نے اس بات پر خصوصی طور پر زور دیا کہ حکومت فولاد صنعت کی پریشانیوں کو دور کرنے کے لیے فعال انداز میں ہرممکن کوشش کرتی رہے گی اور اس کے ساتھ ہی انہوں نے اس شعبہ میں، خصوصاً سیکنڈری اسٹیل کمپنیوں کی ترقی میں حائل رکاؤٹوں اور مسائل پر سجھاؤ اور تبصروں کا خیرمقدم کیا۔
وزارت ماہی پروری، مویشی پروری و ڈیری
ماہی پروری، مویشی پالن اور دودھ کی صنعت کے وزیر جناب گری راج سنگھ نے ماہی گیروں اور ماہی پروری کرنے والے کاشتکاروں تک رسائی حاصل کرنے کی غرض سے پردھان منتری متسیہ سمپدا یوجنا کے موضوع پر مشتمل ایک جامع استفادہ پرمبنی کتابچہ ’’متسیہ سمپدا‘‘جاری کیا
نئی دہلی، 30 ستمبر 2020: پردھان منتری متسیہ سمپدا یوجنا  پر مشتمل استفادہ فراہم کرنے والا کتابچہ پی ایم ایم ایس وائی اسکیم کے مختلف عناصر / سرگرمیوں کا جامع خاکہ پیش کرتا ہے اور اس میں تجاویز داخل کرنے کے اصول و ضوابط بھی بتائے گئے ہیں جو ماہی پروری کرنے والے کاشتکاروں اور اس شعبے کے دیگر شراکت داروں کے لئے قابل قدر وسیلہ ثابت ہوں گے ۔ جناب گری راج سنگھ نے اعتماد جتایا ہے کہ استفادہ کنندگان سے متعلق پی ایم ایم ایس وائی کتابچہ تمام تر استفادہ کنندگان اور شراکت داروں کے لئے پی ایم ایم ایس وائی سے فوائد حاصل کرنے کے لئے اصول و ضوابط کی جانکاری فراہم کرنے کے معاملے میں ہمہ گیر طور پر شمولیت پر مبنی ایک رہنما کتابچہ ثابت ہوگا اور یہ کتابچہ پی ایم ایم ایس وائی کی مختلف سرگرمیوں کے بارے میں استفادہ کنندگان کو آگہی فراہم کرنے کا ایک بے مثال وسیلہ ثابت ہوگا۔
پی ایم ایم ایس وائی کا مقصد 2024۔25 تک مچھلی کی پیداوار کو بڑھا کر 220 لاکھ ٹن تک لے جانے کا ہے۔ یہ ماہی پروری کے محکمہ کا میڈیا آوٹ ریچ منصوبہ ہے جس کا مقصد بھارت کے ماہی گیروں اور ماہی پروری کرنے والے کاشتکاروں تک رسائی حاصل کرنا ہے۔ جناب گری راج سنگھ نے اس امر کا اعادہ کیا ہے کہ یہ اولوالعزم اسکیم برآمدات کی آمدنی کو دوگنا کرکے 100000 کروڑ روپئے کے بقدر تک لے جانے کا باعث ثابت ہوگی اور آئندہ پانچ برسوں میں ماہی پروری کے شعبے میں 55 لاکھ براہِ راست اور بالواستہ روزگارکے مواقع فراہم کرے گی۔
بھاری صنعتوں کی وزارت
بی ایچ ای ایل کی مالی کار کردگی
نئی دہلی، 2 جولائی / بھاری صنعتوں اور سرکاری کمپنیوں کے وزیر اروند گنپت ساونت نے کل راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ بھارت ہیوی الیکٹرکلس لمیٹیڈ  نے سال 17-2016 ء ، 18-2017 ء اور 19-2018 ء ، تین برسوں میں مندرجہ ذیل منافع دکھایا ہے :

|
|
بی ایچ ای ایل : علیحدہ نتائج
|
|
2016-17
|
|
2017-18
|
|
2018-19
|
|
ٹیکس کی ادائیگی سے پہلے منافع 
|
|
628
|
|
1,585
|
|
2,058
|
|
ٹیکس ادائیگی کے بعد منافع 
|
|
496
|
|
807
|
|
1,215
حکومت نے بی ایچ ای ایل کے بورڈ کی جگہ حکومت کے دو نامزد ڈائرکٹروں اور 4 آزاد ڈائرکٹروں کو مقرر کیا ہے ، جو کمپنی کی کلیدی سمت نظر ثانی اور کارپوریٹ کارکردگی کی نگرانی کے علاوہ ضابطوں پر عمل در آمد کو یقینی بنانے ، کارپوریٹ حکمرانی اور شیئر ہولڈروں کے مفادات کے تحفظ کے لئے سرگرم ہے ۔
اس کے علاوہ ، بی ایچ ای ایل کی کارکردگی مسلسل بنیاد پر بھارتی صنعتوں کے محکمے ، ڈی ایچ آئی کے ذریعے نگرانی کی جاتی ہے ۔ ڈی ایچ آئی کمپنی کو ایڈوائزری / مشوروں ، مناسب بین وزارتی مداخلتوں اور دیگر سرکاری ایجنسیوں / محکموں / وزارتوں اور کیس کی بنیاد پر تبادلۂ خیال کا کام شروع کیا ہے ۔
U. No. 2761
(Visitor Counter : 37
کوئلے کی وزارت
بھارت میں کوئلےکے ذخائرکی تفصیلات
کوئلے، کانکنی اور پارلیمانی امور کے مرکزی وزیر جناب پرہلاد جوشی نے ا ٓج راجیہ سبھا میں ایک تحریری جواب میں بتایا کہ کوئلے اورلیگنائٹ کے لئے 01-04-2021کو جی ایس آئی کے ذریعہ شائع کردہ بھارت کی بنیادی فہرست کے مطابق زیر زمین کوئلے کے مجموعی وسائل 352125.97 ملین ٹن ہیں۔
بھارتی حکومت کے کوئلے کی وزارت کے کول کنٹرولر کے مطابق 1950ء سے سال 2020-21 تک کوئلے کی مجموعی پیداوار 17297.94 ملین ٹن ہے۔ کوئلے کی مانگ اور کھپت کی موجودہ شرح کے مطابق بھارت میں کوئلے کے حسب ضرورت وسائل موجود ہیں ۔ سی ایم پی ڈی آئی ہر سال بھارت کی کوئلے کی بنیادی فہرست میں 4000 سے 6000 میٹرک ٹن ثابت شدہ وسائل کااضافہ کرتا ہے ۔ ہمارے ملک میں کوئلے کی مستقبل کی مانگ کے لیے کوئلے کے وسائل کو نکالنے/ مانگ کی موجودہ شرح سے کوئی خطرہ نہیں ہے۔
گزشتہ پانچ سالوں کے دوران ملک میں درآمد کی گئی کوئلے کی کل مقدار، سال کے لحاظ سے درج ذیل ہے:-

|
|
سال
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
کوئلے کی درآمدات
|
|
190.953
|
|
208.249
|
|
235.348
|
|
248.537
|
|
215.251
۔۔۔۔۔۔۔۔۔۔۔
ش ح۔ ش ر ۔ ف ر
U-3819
(Visitor Counter : 87
زراعت اور کاشتکاروں کی فلاح و بہبود کی وزارت
زیرو بجٹ کھیتی
نئی دہلی،23؍جولائی،مخلوط کاشتکاری ایک سائنسی طور پر ایک مثبت عمل ہے اور اس میں کئی فوائد ملتے ہیں اور کسانوں کے لئے ، خاص طور پر منفی موسمی حالات کے تحت بہت مفید ہے۔ مخلوط کھیتی پر سوکھی زمین کے علاقوں میں بڑی سطح پر عمل در آمد ہوتا ہے اور یہ اصل فصل کے خراب ہونے کی صورت میں ایک انشورنس کے طور پر کام کرتی ہے۔ مربوط فارمنگ نظام سے متعلق تمام ہندوستانی مربوط تحقیقی پروجیکٹوں میں مخلوط کھیتی کے نظام کا کئی ریاستوں میں مطالعہ کیا گیا ہے اور یہ کسانوں کے لئے مفید پائی گئی ہے۔ مخلوط فصلیں جاندار پیال کے طور پر کام کرتی ہیں جس سے پانی کی ضرورت کم ہوتی ہے اور کسانوں کو اضافی رقم حاصل ہوتی ہے۔ پھلی دار فصلوں کے ساتھ مخلوط کھیتی زیر بجٹ کی قدرتی کھیتی  کے عناصر میں ایک ہے اور یہ فصل کی پیداواریت اور مٹی کی زرخیزی کو ماحول میں نائیٹروجن کو درست کرنے کے ساتھ بہتر بناتی ہے۔ اس کے علاوہ گوبر اور پیشاب سے بنی کھاد اور نباتات کے فضلے کو زیڈ بی این ایف میں استعمال کیا جاتا ہے جس سے کسان کی لاگت میں کمی آتی ہے۔
زیڈ بی این ایف پر عمل کرنے والے کسان ، چاہے ان کے پاس کم زمین ہو یا زیادہ زمین ہو، گائے کے گوبر اور پیشاب سے بڑے پیمانے پر کم لاگت کی کھاد تیار کرتے ہیں۔
ملک میں درپردہ بے روزگاری کے بارے میں کوئی خاص اوقات کی سیریز پر مبنی اعد اد وشمار موجود نہیں ہیں، کیونکہ یہ رجحان ایسا نہیں ہے جس کی آسانی سے پیمائش کی جاسکے۔ البتہ روزگار اور بے روزگاری سے متعلق موازنہ ’’روزگار اور بے روزگاری کی بھارت میں صورت حال‘‘ کے موضوع پر دستیاب ہے اور بھارت میں اسے نیشنل سیمپل سروے آفس  نے مکمل کیا ہے۔ اس سروے سے حاصل تازہ اعداد وشمار کے مطابق یہ ظاہر ہوتا ہے کہ زراعت اور اس سے متعلقہ شعبوں میں مصروف افراد قوت میں کمی آئی ہے اور یہ 10-2009 میں 24.74 کروڑ افراد تھے ، جو 12-2011 میں 23.18 کروڑ تک پہنچ گئے ہیں۔ اس کے علاوہ حکومت نے لیبر کی پیداواریت کو بڑھانے کی خاطر کئی اسکیمیں شروع کی ہیں۔ حکومت نے ملک میں روزگار کی پیداوار میں اضافہ کرنے کی خاطر پرائیویٹ سیکٹر کی بھی ہمت افزائی کی ہے، جس میں ایسے مختلف پروجیکٹوں میں تیزی لانا جن میں کافی سرمایہ کی ضرورت ہے، وزیراعظم کے روزگار پیدا کرنے والے پروگرام ، مہاتما گاندھی قومی دیہی روزگار گارنٹی اسکیم ، پنڈت دین دیال اپادھیائے گرامین کوشلیہ یوجنا اور دین دیال انتیودیہ یوجنا اور نیشنل – اربن لیولی ہڈمشن شامل ہیں۔
مذکورہ بالا معاملات آج زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا کو دی۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-3339
(Visitor Counter : 169
صدر جمہوریہ کا سکریٹریٹ
صدر جمہوریہ ہند 25 سے 28 دسمبر تک دیو کا دورہ کریں گے
نئی دہلی،24دسمبر ،2020 / صدر جمہوریہ ہند جناب رام ناتھ کووند 25 سے 28 دسمبر ، 2020 تک دیو کا دورہ کریں گے۔
25 دسمبر 2020 کو صدر جمہوریہ دیو میں جالندھر سرکٹ ہاؤس کا افتتاح کریں گے۔
26 دسمبر 2020 کو صدر جمہوریہ ہند دیو میں ، آئی آئی آئی ٹی ودودرہ – بین الاقوامی کیمپس دیو، کے پہلے تعلیمی سال اور کملیشور اسکول ، گھوگھلا کا افتتاح،سود وادی میں ایک اسکول کی تعمیر کا سنگ بنیاد رکھنا ، دیو سٹی وال پر 1.3 کلومیٹر کی وراثتی احاطے  کے تحفظ اور مرمت کا کام ؛ فورٹ روڈ پر پھلوں اور سبزیوں کی مارکٹ کی جدید کاری اور دیو ضلعے کے تمام شہری اور دیہی علاقوں کے ٹھوس کچرے کے بندوبست کا نظام وغیرہ ۔ اسی دن وہ آئی این ایس کھوکھری میموریل کا بھی افتتاح کریں گے۔
27 دسمبر 2020، کو صدر جمہوریہ لائٹ اینڈ ساؤنڈ شو کے انعقاد کےلیے دیو فورٹ جائیں گے۔
صدر جمہوریہ 28 دسمبر 2020 کو نئی دلی واپس آجائیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8399
(Visitor Counter : 62
خلا ء کا محکمہ
بھارتی خلائی پروگرام کے لیے بجٹ میں زیادہ رقوم کا الاٹمنٹ ، ان رقوم کو مستقبل کے چیلنجوں اور خلائی تیاری کے لیے استعمال کیا جائے گا : ڈاکٹر جتیندر سنگھ
نئی دہلی،10 مارچ، 2021/مرکزی وزیر مملکت  شمال مشرقی خطے کی ترقی ، وزیر اعظم کے دفتر ، عملے ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ خلائی محکمے سے متعلق 22-2021 کے تخمینہ بجٹ میں 13949 کروڑ روپے کی تجویز رکھی گئی ہے جبکہ 21-2020 میں 9500 کروڑ روپے مختص کیے گئے تھے۔ یہ تقریباً 4500 کروڑ روپے کا اضافہ ہے ۔
لوک سبھا میں آج ایک سوال کے تحریری جواب میں انہوں نے کہا کہ بھارت کے خلائی پروگرام کے لیے بجٹ میں زیادہ رقوم کو مستقبل کے چیلنجوں سے نمٹنے اور خلائی تیاریوں کے لیے استعمال کیا جائے گا۔
ڈاکٹر جتیندر سنگھ نے یہ بھی بتایا کہ خلا سے متعلق ٹکنالوجی اور قومی ترقی کے لیے ان کے استعمال کی بڑھتی ہوئی مانگ کو پورا کرنے کی غرض سے اسرو نے ماہرین کی ایک کمیٹی تشکیل دی ہے، جو اسرو، آئی ایم ڈی، این سی او اے آر، آئی اینڈ بی، بی ایس این ایل، ڈی او ٹی اور صارفین کے نمائندوں پر مشتمل ہے۔ ماہرین کی اس کمیٹی کی سفارشات کی بنیاد پر مستقبل کے سیٹیلائٹس پروجیکٹس کا تصور پیش کیا جاتا ہے۔
۔۔
م ن ۔ اس۔ ت ح ۔
U –2389
(Visitor Counter : 99
وزارت خزانہ
تریپن وزارتوں کی 313 مرکزی سیکٹر اور مرکز کی اسپاؤنسر والی اسکیموں کو ڈی بی ٹی بھارت پورٹل پر ڈال دیا گیا ہے
مالیات کے مرکزی وزیر مملکت جناب پنکج چودھری نے آج راجیہ سبھا میں ایک سوال کے تحریری جواب میں بتایا کہ راست فوائد منتقلی پروگرام کا مقصد مستفیدین کو ، ان کے بینک کھاتوں میں براہ راست سبسڈیز کی منتقلی کے ذریعہ شفافیت لانا ہے۔
مزید تفصیلات دیتے ہوئے وزیر موصوف نے کہا کہ 53 وزارتوں کی 313 مرکزی سیکٹر اور مرکز کی اسپاؤنسر والی اسکیموں کو ڈی بی ٹی بھارت پورٹل پر ڈال دیا گیا ہے، تاکہ مستفیدین کو صحیح صحیح طریقے سے نشان زد کرنے کے عمل کو یقینی بنایا جاسکے۔ وزیر موصوف نے کہا کہ 20-2019 میں 70.6 کروڑ مستفیدین  اور 74.1 کروڑ مستفیدین  تھے، جب کہ 21-2020 میں 98 کروڑ اور 81.9 کروڑ مستفیدین تھے۔
وزیر موصوف نے وضاحت کی کہ ڈی بی ٹی بھارت پورٹل پر پردھان منتری راست فائدے کی منتقلی اسکیم  کے نام سے کوئی اسکیم نہیں ڈالی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3479
(Visitor Counter : 96
سٹرک ٹرانسپورٹ اور شاہراہوں کی وزارت
ٹول پلازوں پر ایمبولینس کی سہولت
نیشنل ہائی ویز اتھارٹی آف انڈیا  کی جانب سے 900 سے زیادہ ایمبولینسوں کو نیشنل ہائی ویز  پر 50 کلومیٹر کے فاصلہ پر یا ٹول پلازوں پر تعینات کیا گیا ہے تاکہ حادثے کے متاثرین کے علاج کو یقینی بنایا جا سکے۔
این ایچ اے آئی نے قومی شاہراہوں سے ملحق ٹول پلازوں اور سائن بورڈز کے قریب پوسٹر/ ہورڈنگس لگا کر 1033 ہیلپ لائن نمبر کے بارے میں بیداری پھیلانے کے لیے ہدایات جاری کی ہیں ۔
یہ معلومات سڑک نقل و حمل اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں دی۔
اسٹیل کی وزارت
اسٹیل کے مرکزی وزیر رام چندر پرساد سنگھ نے ڈائریکٹر جنرل ارینا  فانسیسکو لا چمیرا سے ملاقات کی۔ ہندوستانی اسٹیل کی صنعت میں قابل تجدید توانائی کے استعمال سے متعلق امور پر تبادلہ خیال کیا
اسٹیل کے مرکزی وزیر جناب رام چندر پرساد سنگھ نے آج نئی دہلی میں بین الاقوامی قابل تجدید ایجنسی  کے ایک اعلیٰ سطحی وفد سے ملاقات کی اور ہندوستانی اسٹیل صنعت میں قابل تجدید توانائی کے استعمال سے متعلق مختلف امور پر تبادلہ خیال کیا۔ وفد میں آئی آر ای این اے کے ڈائریکٹر جنرل مسٹر فانسیسکو لا چمیرا، ان کی نائب محترمہ گوری سنگھ اور دیگر شامل تھے۔ وزیر نے ہائیڈروجن مشن، کلین اینڈ گرین اسٹیل، ڈی کاربنائزیشن اور کاربن نیوٹرل مستقبل پر اپنے خیالات کا اظہار کیا۔
بات چیت میں گہری ڈیکاربونائزیشن کے لیے ایکو سسٹم تیار کرنا بھی شامل تھا۔ ڈی کاربنائزیشن کے میدان میں دنیا کی کامیابیاں، تحقیق، ترقی، ٹیکنالوجی کے لیے بین الاقوامی تعاون، گرین ڈی آر آئی کے لیے گرین ہائیڈروجن تیار کرنے کے لیے پائلٹ پلانٹ کے قیام کے لیے تکنیکی اور مالی مدد کی ضرورت، تھرمل توانائی کے بجائے قابل تجدید توانائی کا استعمال اور اس کی ضرورت، چھوٹی صنعتوں کو توانائی کے قابل بنانے کے لیے ٹیکنالوجی کی کمی کا مطالعہ کرنے کے لیے اور کاربن کیپچرنگ کے لیے پائلٹ پلانٹس کے قیام کے لیے تکنیکی اور مالی مدد پر بھی تبادلہ خیال کیا گیا۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.65 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 11,336 ٹیکے لگائے گئے۔
ہندوستان میں سردست زیر علاج مریضوں کی تعداد11,903 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.78 فیصد ہے۔
گزشتہ 24 گھنٹوں کے دوران1,222 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,66,925 ہوگئی ہے۔
پچھلے 24 گھنٹوں کے دوران کووڈ کے2,151نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (1.51 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.13 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,42,497ٹیسٹ کئے گئے۔
وزیراعظم کا دفتر
وزیراعظم نے بابو جگجیون رام کے یوم پیدائش پر انہیں خراج عقیدت پیش کیا
نئی دہلی، 5 اپریل 2020، وزیراعظم جناب نریندر مودی نے بابو جگجیوان رام کے یوم پیدائش پر ان کو خراج عقیدت پیش کیا ہے۔
وزیراعظم نے کہا ‘‘غریبوں، محروموں اور مظلوموں کے حقوق کے لئے جدو جہد کرنے والے مجاہد آزادی بابو جگجیوان رام کی جینتی پر انہیں دلی خراج عقیدت’’۔
۔۔۔۔۔۔۔۔۔۔۔
U-1478
(
کیمیکلز اور فرٹیلائزر کی وزارت
جن اوشدھی پری یوجنا کے تحت نئی مصنوعات اور غذائی اجزاء شامل کیے گئے
مصنوعات کی فہرست میں ادویات کی تعداد بڑھ کر 1800 اور سرجیکل آلات کی تعداد 285 ہوگئی
پردھان منتری بھارتیہ جن اوشدھی پری یوجنا  کی نفاذکاری ایجنسی، فارماسیوٹیکلز اینڈ میڈیکل ڈیوائسیز بیورو آف انڈیا  نے اپنی فہرست میں نئی مصنوعات کا اضافہ کیا ہے جن میں ڈیپگلفلوزن 10 ایم جی اور میٹ فارمن ہائیڈروکلورائڈ  1000ایم جی ٹیبلیٹس برائے ذیابیطس، جن اوشدھی پروٹین  پاوڈر، جن اوشدھی پروٹین برائے خواتین  شامل ہیں ۔
فارماسیوٹیکل اینڈ میڈیکل ڈیوائسیز بیورو آف انڈیا ، جو پردھا منتری بھارتیہ جن اوشدھی پری یوجنا  کو نافذ کرتاہے، باقاعدگی سے منڈی کے مختلف رجحانات کا تجزیہ کرتا ہے اور تجزیہ کی بنیاد پر، ان کیندروں کےذریعہ واجبی قیمتوں پر فروخت کرنے کے لیے ادویات اور دیگر مصنوعات شامل ہیں۔اسی سلسلے میں، پی ایم بی آئی نے اب ذیابیطس کے لیے ادویہ کی کچھ نئی اقسام اور واجبی قیمتوں پر مختلف قسم کے غذائی اجزاء کو شامل کیا ہے۔
حکومت نے ملک میں 31 دسمبر 2023 تک 10000 جن اوشدھی کیندر کھولنے کا فیصلہ کیا ہے۔ 30 جون 2023 تک ملک بھر میں مجموعی طور پر 9512 جن اوشدھی کیندر کھولے گئے ہیں۔ پردھان منتری بھارتیہ جن اوشدھی پری یوجنا  کی مصنوعات کی فہرست میں 1800 ادویات اور 285 سرجیکل آلات اور دیگر استعمال کی اشیاء شامل ہیں۔ یہ مصنوعات منڈی کے مقابلے میں 50 سے 90 فیصد کم قیمتوں پر دستیاب ہیں۔
ذیابیطس اور خواتین کی صحت کے بڑھتے ہوئے مسئلے کو ذہن میں رکھتے ہوئے، جن اوشدھی نے اپنی فہرست میں درج ذیل مصنوعات کو لانچ کرکے پہلے سے موجود فہرست میں اضافہ کرنے کا فیصلہ کیا ہے اور یہ مصنوعات عوام الناس کے لیے پہلے سے ہی ملک بھر کے منتخب جن اوشدھی مراکز میں دستیاب ہیں۔
|
|
نمبر شمار
|
|
ڈرگ کوڈ
|
|
دوا کا نام
|
|
ڈبے کا سائز
|
|
جن اوشدھی ایم آر پی روپئے میں
|
|
1
|
|
2099
|
|
میٹ فورمن ہائیڈرو کلورائڈ  1000 ایم جی اور ڈپگلفلوزن 10 ایم جی ٹیبلیٹس
|
|
10's
|
|
55.00
|
|
2
|
|
2100
|
|
میٹ فورمن ہائیڈروکلورائڈ  500 ایم جی اور ڈپگفلوزن 10 ایم جی ٹیبلیٹس
|
|
10's
|
|
51.00
|
|
3
|
|
2240
|
|
ڈائبٹیز کیئر پروٹین پاوڈر
|
|
400 گرام جار
|
|
400.00
|
|
4
|
|
2241
|
|
رینل کیئر پورٹین پاوڈر 
|
|
400 گرام جار
|
|
400.00
|
|
5
|
|
2242
|
|
رینل کیئر پروٹین پاوڈر برائے ڈائلیسس امراض 
|
|
400 گرام جار
|
|
500.00
|
|
6
|
|
2246
|
|
جن اوشدھی ویمن پروٹین  250 گرام
|
|
250 گرام جار
|
|
230.00
|
|
7
|
|
2247
|
|
جن اوشدھی ویمن پروٹین  250 گرام
|
|
250 گرام جار
|
|
230.00
|
|
8
|
|
2248
|
|
کوکو کے ساتھ جن اوشدھی پوشن 30 گرام
|
|
30 گرام سیشے
|
|
10.00
گذشتہ 9 برسوں میں، کیندروں کی تعداد میں 100 گنا اضافہ ہوا ہے اور فروخت 170 گنا سے زائد بڑھ گئی ہے۔ 31 دسمبر 2023 تک 10000 کیندروں کے قیام کی کامیابی کو پورا کرنے کے لیے پردھان منتری بھارتیہ جن اوشدھی پری یوجنا  نے جن اوشدھی کیندروں کو کھولنے کے لیے ملک کے 651 مختلف اضلاع سے درخواستیں طلب کی ہیں۔
Translation is too long to be saved
براہِ کرام مصنوعات کی تفصیلات کا بروشر ملاحظہ کریں
وزارت دفاع
ہندوستانی بحریہ کے آئی این ایس شیواجی کو ہنرمندی کے فروغ اور صنعت کاری کی وزارت  کے ذریعے سمندری انجینئرنگ کے شعبے میں مہارت کے مرکز کے طور پر تسلیم کیا گیا
ہنرمندی کے فروغ اور صنعت کاری کی وزارت  نے آئی این ایس شیواجی کو سمندری انجینئرنگ  کے شعبے میں مہارت کے مرکز  کے طور پر تسلیم کیا ہے۔ اس کے لیے منظوری کا سرٹیفکیٹ 22 مارچ، 2022 کو نئی دہلی میں وزارت کے ہیڈکوارٹر، شرم شکتی بھون میں آئی این ایس شیواجی کے کمانڈنگ آفیسر کموڈور اروند راول کو ایم ایس ڈی ای کے سکریٹری جناب راجیش اگروال، آئی اے ایس کے ذریعے سونپا گیا۔
ایم ایس ڈی ای کے ذریعے مہارت کے مرکز کے طور پر منظوری کسی بھی فوجی ادارہ کے لیے اپنی نوعیت کی پہلی اور ہنرمندی اور ٹیکنالوجی کی ترقی کی سمت میں قیام کی مسلسل کوششوں کا اگلا قدم ہے۔
آئی این ایس شیواجی کے سینٹر فار ایکسی لینس  کا قیام سال 2014 میں ایک وسیع مینڈٹ کے ساتھ عمل میں آیا تھا، جس کے بنیادی مقاصد میں بحریہ کے استعمال کے لیے مخصوص ٹیکنالوجیوں کو شامل کرنا، تحقیق و ترقی اور معروف تعلیمی اداروں کے تعاون سے معیاری تحقیق کرنا اور علاقائی سطح کے ایشوز کے انجینئرنگ حل فراہم کرنا شامل ہیں۔ آئی این ایس شیواجی میں دستیاب بنیادی ڈھانچے اور سہولیات کے گہرے تجزیہ اور ہندوستانی بحریہ، دوست ممالک کی بحریہ اور پورے ایکو سسٹم میں کارکنوں کی ہنرمندی کو بڑھانے کے لیے دی جا رہی ٹریننگ کے بعد اس مہارت کے مرکز کو منظوری دی گئی تھی۔
یہ منظوری سمندری انجینئرنگ کے شعبے میں دوست ممالک کی بحریہ کے لیے ایک پسندیدہ تربیتی مرکز کے طور پر آئی این ایس شیواجی کی حالت کو مزید بہتر بنائے گی اور معیاری تحقیق و ترقی کے لیے ملک کے اندر اور باہر کی معروف صنعت اور تعلیمی اداروں کے ساتھ شراکت داری بڑھانے کے قابل بنائے گی۔
شمال مشرقی ریاستوں کی ترقی کی وزارت
شمال مشرقی میلہ 2022 گوہاٹی میں بڑے جوش و خروش اور عوامی شرکت کے ساتھ اختتام پذیر ہوا
صدرجمہوریہ رام ناتھ کووند نے شمال مشرقی میلے کی اختتامی تقریب میں شرکت کی
شمال مشرقی علاقے میں ترقی کو بڑھانے کے لیے شمال مشرقی میلے 2022 میں تبادلہ خیال اور غور و خوض کے اجلاس بھی منعقد کیے گئے
صدرجمہوریہ رام ناتھ کووند نے شمال مشرقی میلے کی اختتامی تقریب میں قانون و انصاف کے وزیر جناب کرن رجیجو، جہاز رانی کے وزیر جناب سربانند سونووال، آسام کے وزیر اعلیٰ جناب ہمنتا بسوا سرما، ایم او ایس، ایم ڈی او این ای آر، جناب بی ایل ورما اور آسام اور ناگالینڈ کے گورنر، شری جگدیش مکھی جیسی ممتاز شخصیات کے ساتھ شرکت کی۔
اس عظیم الشان تقریب میں تمام وزرائے اعلیٰ اور معززین کا خیرمقدم کرتے ہوئے، شمال مشرقی خطہ کے ترقی کے وزیر جناب جی کشن ریڈی نے کہا کہ انہیں اس پر فخر اور اعزاز کا احساس ہورہا ہے کہ صدر جمہوریہ نے اس تقریب میں شرکت کی۔
اس میلے کو ‘ترقی کا نیا آغاز اور صبح’ قرار دیتے ہوئے جناب ریڈی نے کہا کہ وزیر اعظم جناب نریندر مودی کی دور اندیش قیادت میں سوچ، وژن، مہارت اور کوششوں کا اس طرح کا سنگم شمال مشرقی خطے میں نشوونما اور ترقی کو مزید رفتار دے گا۔
جناب ریڈی نے کہا کہ شمال مشرقی ریاستوں میں امرت مہوتسو کی یہ تقریبات اس بات کا ثبوت ہیں کہ مرکزی اور ریاستی حکومتیں دونوں مل کر لوگوں کی فلاح و بہبود کے لیے پورے دل سے تعاون اور پرجوش عزم کے ساتھ کام کر رہے ہیں۔
وزیر محترم جناب ریڈی نے کہا کہ کھیل خطے کے ہر فرد کے لئےمرغوب ترین چیز رہی ہے۔ سکم میں، ہم نے ایک فٹسال ٹورنامنٹ کا انعقاد کیا جو ‘منشیات سے پاک معاشرہ’ کے موضوع پر مبنی ہے۔ منی پور میں ایک ہفتہ طویل علاقائی کھیلوں پر مبنی پروگرام کا انعقاد کیا گیا ہے۔ ان سرگرمیوں سے ، جن میں فٹ بال، بیڈمنٹن، تیر اندازی اور باکسنگ تک شامل ہیں ، اس میلے کو خاص طور پر یووا شکتی کے درمیان بڑے پیمانے پر مقبولیت ملی ہے۔
صدرجمہوریہ رام ناتھ کووند نے تقریب کے دوران اس بات پر روشنی ڈالی کہ بنیادی ڈھانچے کی ترقی کے ساتھ ساتھ شمال مشرقی خطے میں زراعت، روزگار کی فراہمی پیدا کرنے، ہنر مندی کی ترقی، مربوط کاری اور بنیادی ڈھانچہ، سماجی خدمات بشمول صحت اور تعلیم اور سیاحت کی ترقی جیسے اہم شعبوں میں نمایاں تبدیلی آئی ہے۔
نائب صدر جمہوریہ ہند کا سکریٹریٹ
نائب صدر جمہوریہ نے شہید دیوس پر سردار بھگت سنگھ ، سکھ دیو اور راج گورو کو خراج عقیدت پیش کیا
ان ہستیوں کی وراثت ہمیشہ ہمیں ترغیب اور تحریک دیتی رہے گی:نائب صدر
عزت مآب نائب صدر جمہوریہ اور صدر نشین راجیہ سبھا جناب جگدیپ دھنکڑ نے آج راجیہ سبھا میں اپنے خطبے کے دوران شہید دیوس کے موقع پر سردار بھگت سنگھ ، سکھ دیو اور راج گورو کو خراج عقیدت پیش کیا۔
ان تینوں کو ہماری جدوجہد آزادی کے عظیم سورما قرار دیتے ہوئے جناب دھنکڑ نے کہا کہ ہندوستان کی جدوجہد آزادی میں ان لوگوں کی شہادت ایک اہم سنگ میل ہے۔ انھوں نے کہا کہ قوم کے لئے ان کی عظیم شہادت نے ہندوستان کے شہریوں کے ایک آزاد ہندوستان میں جمہوری اقدار کے ساتھ جینے کے سپنے کو شرمندہ تعبیر کیا۔
جناب دھنکڑ نے تمام ملک والوں سے کہا کہ وہ جن اقدار کے لئے ان سورماؤں نے اپنی جانوں کا نذرانہ پیش کیا ان اقدار کی پاسداری کریں۔ انھوں نے راجیہ سبھا کے ارکان سے بھی اپیل کی کہ وہ اپنی سیٹوں سے کھڑے ہو کر ان بہادر شہیدوں کے احترام میں کچھ دیر کے لئے خاموش کھڑے ہوں۔ اپنے بیان میں نائب صدر نے کہا :
عزت مآب ارکان ، آج ہندوستان کے تین عظیم سپوتوں ۔ سردار بھگت سنگھ ، سکھ دیو اور راج گورو کی شہادت کی 92 ویں یاد منائی جارہی ہے۔ ہماری جدوجہد آزادی کے ان تین عظیم سورماؤں نے ہندوستان کی آزادی کے لئے ہماری آزادی کے لئے 1931 میں اپنی جانوں کا نذرانہ پیش کیا تھا۔
بہت کم عمری میں ان کی یہ عظیم قربانی ہماری جدوجہد آزادی کا ایک اہم سنگ میل تھا، انھوں نے شہادت کا راستہ چنا تاکہ ہر ہندوستانی آزادی اور وقار کے ساتھ زندگی گزار سکے اور جمہوری اقدار سے بہرہ مند ہو۔ ان تینوں کی وراثت ہمیشہ ہمیں ایک ترغیب اور تحریک دیتی رہے گی۔
ان لوگوں نے قوم پرستی اور آزادی کے لئے اعلیٰ ترین عہد کی پاسداری کی مثال قائم کیی۔ آج کے دن آیئے ہم ان اقدار کی سربلندی اور پاسداری کا عہد کریں جن کے لئے ان شہیدوں نے اپنی جانوں کی قربانی دی۔ آیئے ہم سب ہمیشہ ہندوستان کو سب سے آگے رکھنے کا عہد کریں۔
بھارتی چناؤ کمیشن
ای سی آئی نے امبالا کے اخراجات مشاہد  کو تبدیل کیا
نئی دہلی ، 18/اکتوبر ۔ بھارتی الیکشن کمیشن کے رواں ہریانہ انتخابات کے دوران ہوئے مشاہدین کی کارکردگی کے جائزے کے بعد امبالا کے اخراجات مشاہد  کو تبدیل کردیا ہے۔ اس اخراجات مشاہد کو انفورسمنٹ سرگرمیوں کی صحیح طریقے سے نگرانی نہ کرنے اور اس کی مجموعی کارکردگی اطمینان بخش نہ ہونے کی پاداش میں ہٹایا گیا ہے ۔
امبالا کے نئے ایکسپینڈیچر مشاہد جناب رتیش پرمار، آئی آر ایس نے آج سے یعنی 18 اکتوبر 2019 سے ہی مؤثر اس عہدے کی خدمات سنبھال لی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ ش ت۔ م ر(
U-4657
(Visitor Counter : 96
الیکٹرانکس اور اطلاعات تکنالوجی کی وزارت
حکومت نے وضاحت کی ہے کہ این آئی سی ای میل نظام میں کسی بھی طرح کی سائبر خلاف ورزی نہیں ہوئی
ایئر انڈیا ،بگ واسکٹ اور ڈومینو جیسے اداروں میں ڈاٹا کی خلاف ورزی کے اثر پر میڈیا میں ایک خبر نے دعویٰ کیا ہے کہ ان خلاف ورزیوں سے ہیکرس کو قومی انفارمیٹک سنٹر این آئی سی ای میل کے ای میل کھاتے اور پاسورڈ حاصل ہوگئے ہیں۔
اسے دیکھتے ہوئے یہ واضح کرنا اہم ہے کہ سب سے پہلے نیشنل انفارمیٹک سنٹر این آئی سی کے ذریعہ برقرار رکھے گئے بھارت سرکار کے ای میل نظام میں کوئی سائبر خلاف ورزی نہیں ہوئی ہے ۔ ای میل نظام پوری طرح سے محفوظ اور صحیح سلامت ہے۔
دوسرے باہری پورٹلوں پر سائبر سیکورٹی کی خلاف ورزی سرکاری ای میل خدمات کے استعمال کرنے والوں کو متاثر نہیں کرسکتی ہے جب تک کہ سرکاری استعمال کرنے والوں نے اپنے سرکاری ای میل پتے کا استعمال کرکے انہیں پورٹلوں پر اندراج نہیں کرایا ہےاور سرکاری ای میل کھاتے میں استعمال کئے گئے پاسورڈ کا استعمال نہیں کیا ہے۔
این آئی سی ای میل نظام نے دو فیکٹر اتھانٹکیشن اور 90 دنوں میں پاسورڈ کے بدلنے جیسے کئی سیکورٹی اقدام کئے ہیں ۔اس کے علاوہ این آئی سی ای میل میں پاسورڈ کے کسی بھی تبدیلی کیلئے موبائل او ٹی پی کی ضرورت ہوتی ہے اور اگر موبائل او ٹی پی غلط ہے تو پاسورڈ بدلنا ممکن نہیں ہوگا۔ این آئی سی ای میل کا استعمال کرکے خلاف ورزی کے کسی بھی کوشش کو این آئی سی کے ذریعہ روکا جاسکتا ہے ۔این آئی سی وقتاً فوقتاً استعمال کرنے والوں میں بیداری مہم بھی چلاتا ہے اور ممکنہ خطروں اور سیکورٹی پورٹوکول کے بارے میں استعمال کرنے والوں کو اپڈیٹ کرتا رہتا ہے۔
کوئلے کی وزارت
بحریہ کی مشرقی کمانڈ میں یوگا کا عالمی دن منایا گیا
نئی دہلی، 21 جون 2021: بحریہ کی مشرقی کمانڈ  کے تحت تمام یونٹوں نے بین الاقوامی یوگا دن منایا، جہاں دفاعی سیکورٹی کور، دفاع کے شہری عملے اور ان کے اہل خانہ سمیت بحری عملے نے 21 جون 2021 کو 'یوگا فار ویلنیس' کے موضوع کے تحت ساتواں بین الاقوامی یوگا دن جوش و خروش سے منایا۔ مغربی بنگال سے لے کر مشرقی ساحل پر تمل ناڈو تک ای این سی کے تحت تمام یونٹوں نے یوگا سے متعلق مختلف سرگرمیوں میں حصہ لیا۔
تمام شرکا سے درخواست کی گئی کہ وہ اپنی اپنی رہائش گاہوں/گھروں میں یوگا آسن کرتے ہوئے بھارت سرکار کی وزارت آیوش کی جانب سے کوویڈ پروٹوکول کے جاری کردہ رہ نما خطوط کی سختی سے پاس داری کریں۔ یوگا سیشن میں کھڑے اور بیٹھے ہوئے یوگا آسن، پرانایام، انولوم ولوم کی تکنیکیں شامل کی گئیں۔
بحر ہند کے خطے میں بحری مشنوں پر تعینات بحریہ کی مشرقی کمانڈ کے جہازوں نے یوگا کے عالمی دن" کو حقیقی جذبے کے ساتھ منایا۔